Pentru 2017, Comisia Europeană anticipează că ritmul de creştere economică va continua să fie solid, de 3,6%.

Comisia a îmbunătăţit totodată estimările referitoare la nivelul deficitului bugetar, la 1,2% în acest an şi 2,8% în 2016, comparativ cu prognoza din primăvară, când anticipa un deficit bugetar de 1,6% în 2015 şi de 3,5% în 2016.

Inflaţia va rămâne negativă până la jumătatea anului 2016, dar îşi va reveni rapid în 2017. În acest an, Comisia se aşteaptă la un declin al preţurilor de 0,4%, urmat de o contracaţie de 0,3% în 2016 şi un avans de 2,3% în 2017.

"Cu un nivel scăzut al şomajului şi deflaţie, reducerea cu patru puncte procentuale a TVA va creşte consumul privat la un maxim post-criză în 2016, alimentând un avans al PIB de 4,1%. Consumul privat se va modera în 2017, odată cu atenuarea impactului reducerii TVA şi cu accelerarea inflaţiei. Creşterea economică se va menţine peste potenţial în 2017, la 3,6%", se arată în raport.

Şomajul este estimat la 6,7% în 2015 şi 6,6% anul viitor.